[{"text_idx": "#000000", "text": "Tomm eo hor c\u2019halon ouzh ar brezhoneg ha c\u2019hoant hon eus da implijout hor yezh bemdez. Labourat a reomp war raktresou\u0300 liesseurt evit kas ar yezh er vuhez pemdeziek : er bed niverel, en ekonomiezh hag er staliou\u0300, er sonerezh a-vreman\u0303 hag en darvoudou\u0300. E-touez ar raktresou\u0300 brasan\u0303 douget ganeomp ho peus marteze dija klevet trouz eus :"}, {"text_idx": "#000001", "text": "Stal.bzh : al lec\u2019hienn evit kavout a re a vicher a skoazell ar brezhoneg pe a labour e brezhoneg. Ur voest ostilhou\u0300 enlinenn evit ar re a-vicher hon eus krouet ivez. Dezho da gren\u0303vaat plas ar brezhoneg en o embregerezh!\nAn Taol-Lan\u0303s : al leurenn-lan\u0303s nemeti evit ar sonerezh a-vreman\u0303 kanet e brezhoneg.\nAr festival GBB : lidet a bep eil bloaz evit enori ar brezhoneg, ar brezhonegerezed, ar vrezhonegerien hag ar re a zo tomm o c\u2019halon ouzh yezh ar vro.\nBoutik.mignoned.bzh : hor boutik kevredigezhel evit kinnig produiou\u0300 a vrezhoneka ho puhez en ur skoazell kevredigezhiou\u0300.\nEcole.bzh : ur c\u2019houlzad kehentin\u0303 bloaziek evit ar skoliou\u0300 brezhonek (Diwan, Div Yezh, Divaskell)."}, {"text_idx": "#000002", "text": "Kinnig a reomp pourchasou\u0300 trein\u0303, abadennou\u0300 e brezhoneg war ar prim... evit kas ar brezhoneg e pep lec\u2019h, en un arc\u2019hantaouin ar gevredigezh. Digor bras omp d\u2019ar c\u2019hinnigou\u0300 kevelerezh. Evit gouzout hiroc\u2019h e c\u2019helloc\u2019h lenn danevell obererezh diwezhan\u0303 ar gevredigezh."}, {"text_idx": "#000004", "text": "Degemeret e vioc\u2019h gant plijadur m\u2019ho peus c\u2019hoant da vont davedomp ! Statudou\u0300 ar gevredigezh a c\u2019helloc\u2019h kavout aman\u0303. Ha war Helloasso e c\u2019helloc\u2019h emezelan\u0303 d\u2019ar gevredigezh evit 10 \u20ac/bloaz."}, {"text_idx": "#000005", "text": "Berr an amzer ganeoc\u2019h ?"}, {"text_idx": "#000006", "text": "C\u2019hoant ho peus skoazell ac\u2019hanomp met ne c\u2019helloc\u2019h ket kemer perzh e buhez ar gevredigezh ? Galloud a reoc\u2019h :"}, {"text_idx": "#000007", "text": "ober ur prof deomp war helloasso pe dre chekenn pe tennadenn SEPA (tu zo da lakaat ho tailhou\u0300 da zigreskin\u0303 eus 66 % eus ar prof)"}, {"text_idx": "#000008", "text": "brudan\u0303 \u201cStal.bzh\u201d ha \u201cGBB & An Taol-Lan\u0303s\u201d : komzit eus ar raktresou\u0300, heuliit ac\u2019hanomp war ar rouedadou\u0300 sokial !"}, {"text_idx": "#000009", "text": "Skoazell ingal bep miz pe prim (HelloAsso)"}, {"text_idx": "#000010", "text": "Anavezet a laz hollek eo Mignoned ar brezhoneg hag engwiriet eo kas kuitan\u0303sou\u0300 kemedel evit an dud prevez hag an embregerezhiou\u0300.\nGallout a rit hon harpan\u0303 gant daou zaore dishen\u0303vel en ur lakaat ho tailhou\u0300 da zigreskin\u0303 : gant ur skoazell ingal bep miz pe gant ur skoazell prim."}, {"text_idx": "#000011", "text": "Skoazell ingal bep miz : urzh lemel SEPA"}, {"text_idx": "#000012", "text": "Ma faot\u2019 deoc\u2019h hor harpan\u0303 dre an doare-man\u0303 eo dav deoc\u2019h pellgargan\u0303 ar furmskrid PDF (urzh lemel SEPA), e leunian\u0303 gant un DAB \u200bhag e gas d\u2019ar gevredigezh d\u2019ar chomlec\u2019h-postel-man\u0303 :\nTi ar Vro Bro Gwened\n3 Rue de la Loi / Straed al Lezenn"}, {"text_idx": "#000013", "text": "Dre lezenn an 18 a viz Genver 2005 ez eus tu da lakaat ho tailhou\u0300 da zigreskin\u0303 eus 66 % eus an profou\u0300 reit da bep aozadur a laz hollek betek 20 % eus e gorvoder rik telladus evit pep donezoner.\nPa ran ur donezon eus 100 \u20ac dre v-Mignoned ar brezhoneg, ne vo paeet ganin nemet 34 \u20ac.\nMa c\u2019hellan ober ur prof hollek eus 100 \u20ac, e c\u2019hellin ober un donezon eus 290\u20ac. Resevet \u2018vo 290 \u20ac gant ar gevredigezh hag e c\u2019hellin diskontin\u0303 eus ma zailhou\u0300 66 % eus ma donezon, da la\u0302ret eo 190 \u20ac. N\u2019em bo paeet nemet 100 \u20ac \u2018benn ar fin."}, {"text_idx": "#000014", "text": "Droad o deus ivez an embregerezhiou\u0300 diskontin\u0303 60 % eus an donezonou\u0300 eus o zellou\u0300 war an embregerezhiou\u0300 pe tellou\u0300 war ar c\u2019horvoder (hervez o statud) betek 0,5% eus ar c\u2019hengreadur."}, {"text_idx": "#000015", "text": "Mignoned ar brezhoneg he deus ar pal \u201cbrudan\u0303, skoazellan\u0303 ha difenn ar brezhoneg ha sevenadur Breizh (...)\u201d ha dont da vezan\u0303 ur gwir benveg evit ar gevredigezh keodedel a-benn brudan\u0303 ar brezhoneg er vuhez sokial hag armerzhel."}, {"text_idx": "#000016", "text": "Ti ar vro Bro Gwened"}, {"text_idx": "#000018", "text": "Gouel Broadel ar Brezhoneg 2023"}]